A KANADAI XII. NEMZETKÖZI GEOLÓGIAI KONGRESSZUS. 11 
lási körébe utaltatott a praecambrian, továbbá a gazdasági geológia, petro- 
lógia, mineralógia stb., a második osztály körébe a palaeontológia, sztra- 
tigrafia, a harmadik osztályba pedig a glacialis geoológia és fiziografia. 
A vitatkozásra kitűzött főbb tárgyak sorozatát a Földtani Közlöny 1912. 
évi XLII. kötete 921. lapján lehet olvasni. 
A választmány, amelynek mint egyik megválasztott alelnök, én is 
tagja voltam, minden reggel 9-kor tanácskozásra gyűlt össze. Délelőtt 
üléseztek a különböző bizottságok is, amelyek a megelőző kongresszuson 
küldettek ki bizonyos kérdések megbeszélésére. 10 órakor kezdődtek a köz- 
gyűlések, délután 2.30 órakor pedig a szakosztályi ülések. 
6. ábra. Laggan. Le Froy hegy és glecser, Szikláshegységben. 
Ezek a tárgyak augusztus 8-ikától kezdve az összes ülési napokat 
igénybe vették, kivéve a vasárnapot és augusztus 12-ikét, amely nap 
egészen kirándulásnak volt szentelve. Hazánkat közelebb érdeklő előadás 
csak egy volt, amelyet az első szakosztályban tartottam angol nyelven 
az erdélyi földigázról. A hozzám intézett sok kérdésből láttam, hogy elő- 
adásom igen sok jelenlévőt nagyon közelről érdekelt úgy tudományos 
mint gazdasági tekintetben egyaránt. 
A többi, köztük sok nagyon érdekes előadásnak csak címét is felso- 
rolni messzi vezetne, hiszen némely szakosztályban egy-egy délután 10 
előadás is volt. Ezek közül egyedül KRuscn berlini tanárnak az elsődleges 
és másodlagos ércekről tartott előadását említem meg, melynek végén 
